Agtjarige beseer in Moreletapark-ongelukArgieffoto ŉ Agtjarige seuntjie is Saterdag omstreeks 11:50 in De Villebois Mareuil-rylaan in Moreletapark in Pretoria beseer in ŉ fietsryongeluk. “Die seun het glo in die straat gery toe ŉ taxi hom getref en agterna gesleep het,” het Chris Botha, woordvoerder van Netcare 911, in ŉ verklaring gesê. “Die kind het op die grond gelê toe paramedici by die toneel opgedaag het. Hy is na ŉ nabygeleë hospitaal geneem onder die volgehoue sorg van ŉ gevorderdelewensondersteuningsparamedikus,” het Botha bygevoeg. Die polisie stel ondersoek in.